b'\n_START_ARTICLE_\nAfar (regija)\n_START_SECTION_\nStanovni\xc5\xa1tvo\n_START_PARAGRAPH_\nPrema podacima Sredi\xc5\xa1nje statisti\xc4\x8dke agencije Etiopije  iz 2005. godine, Afar je imao procijenjeno stanovni\xc5\xa1tvo od 1,389.004, od \xc4\x8dega su 772.002 \xc4\x8dinili mu\xc5\xa1karci, a 617.002 \xc5\xbeene. 1,263.000 ili 90.9% stanovni\xc5\xa1tva se smatralo ruralnim, dok je 126.000 ili 9,1% bilo urbano. S procijenjenom povr\xc5\xa1inom od 96.707 kvadratnih kilometara, ova regija je imala procijenenu gusto\xc4\x87u stanovni\xc5\xa1tva od 14,36 ljudi po kvadratnom kilometru._NEWLINE_Ova procjena se temelji na popisu iz 1996. godine, prema kome je stanovni\xc5\xa1tvo regije \xc4\x8dinilo 1,106.383, od \xc4\x8dega 626.839 mu\xc5\xa1karaca i 479.544 \xc5\xbeena. Ruralno stanovni\xc5\xa1tvo imalo je 1,020.504 (92,2%), dok je urbano stanovni\xc5\xa1tvo \xc4\x8dinilo 85.879. Najve\xc4\x87e etni\xc4\x8dke skupine u regiji su; Afari (91.8%), Amharci (4,5%), Argobe (0,92%), Tigre (0,82%), Oromci (0,7%), Welajte (0,45%), i Hadije (0,013%). 96% stanovni\xc5\xa1tva su  muslimani, 3,86% pravoslavci, 0,43% protestanti, 0,09% katolici, i ostali (0,02%)._NEWLINE_Afarski jezik govori ve\xc4\x87ina stanovnika (90,8%), to je i slu\xc5\xbebeni jezik regije. Ostali jezici koji se govore su; amharski (6,68%), tigrinja (0,74%), oromifa (0,68%), argoba (0,4%) i volatinja (0,26%).\n_START_SECTION_\nPoljoprivreda\n_START_PARAGRAPH_\nSSA je 2005. godine, procijenila da seljaci Afara imaju ukupno 327.370 goveda (\xc5\xa1to predstavlja 0,84% ukupnog broja u Etiopiji), 196.390 ovaca (1,13%), 483.780 koza (3,73%), 200 mazgi (0,14%), 12.270 magaraca (0,49%), 99.830 deva (21,85%), 38.320 svih vrsta peradi (0,12%), i 810 p\xc4\x8delinjaka (manje od 0,1%). SSA je na temelju istra\xc5\xbeivanja u prosincu 2003. procijenila da nomadski stanovnici imaju 1,990.850 krava (ili 83,8% \xc5\xbeivotinja u regiji te godine), 2,303.250 ovaca (90,6%), 3,960.510 koza (90%), 759.750 deva (85,9%), 175.180 magaraca (92,5%), 2960 mazgi (88,6%) i 900 konja (100%).\n_START_SECTION_\nFosilni nalazi\n_START_PARAGRAPH_\nHadar, naselje u Afaru, bilo je mjesto gdje je prona\xc4\x91ena "Lucy", odnosno kostur Australopithecusa afarensisa, od strane Donalda Johansona iz Clevelandskog prirodoslovnog muzeja. 5. o\xc5\xbeujka 2005. je u regiji prona\xc4\x91en jo\xc5\xa1 jedan kostur, za koga se pretpostavlja da je star 3,8 milijuna godina i za koga se tvrdi da je najstariji kostur dvono\xc5\xbenog hominida._NEWLINE_24. o\xc5\xbeujka 2006. je dojavljeno kako je "zna\xc4\x8dajno cijeli" cranium prona\xc4\x91en u Gawisu u regiji Gona._NEWLINE_Cranium vjerojatno predstavlja prijelaznu formu izme\xc4\x91u Homo erectusa i Homo sapiensa.'